ଉକôଳ ଗୌରବ ମଧୁସୂଦନ ଦାସ ଥିଲେ ଔଦ୍ୟୋଗିକ ଗୁଣବତ୍ତାର ଅଗ୍ରଦୂତଃ ନାଲ୍କୋ ଅଧ୍ୟକ୍ଷ ଡଃ ଚାନ୍ଦ | Odishan\nଉକôଳ ଗୌରବ ମଧୁସୂଦନ ଦାସ ଥିଲେ ଔଦ୍ୟୋଗିକ ଗୁଣବତ୍ତାର ଅଗ୍ରଦୂତଃ ନାଲ୍କୋ ଅଧ୍ୟକ୍ଷ ଡଃ ଚାନ୍ଦ\nଆଧୁନିକ ଓଡ଼ିଶା ଗଠନରେ ଅନ୍ୟତମ ପୁରୋଧା ଭାବେ ଉକôଳ ଗୌରବ ମଧୁସୂଦନ ଦାସ, ରାଜ୍ୟରେ ପ୍ରଗତିର ଏକ ନୂତନ ଧାରା ଆରମ୍ଭ କରିଥିଲେ । ଏଥି ସହିତ, ଶିଳ୍ପଭିତ୍ତିକ ଗୁଣବତ୍ତା ପ୍ରତି ସଚେତନ ଉଦ୍ୟୋକ୍ତା ଭାବେ ତାଙ୍କର ଉକôଳ ଟ୍ୟାନେରୀ ଆଜି ବି ରାଜ୍ୟର ଅନେକ ଶିଳ୍ପ ପ୍ରତିଷ୍ଠାନ ପାଇଁ ଉଦାହରଣ ପାଲଟିଛି । ପ୍ରକୃତ ପକ୍ଷେ, ମଧୁବାବୁ ଔଦ୍ୟୋଗିକ ଗୁଣବତ୍ତାର ଅଗ୍ରଦୂତ ଥିଲେ । ନାଲ୍କୋ ପକ୍ଷରୁ ଆୟୋଜିତ ଦୁଇ-ଦିନିଆ ଏକବିଂଶତମ ଅଲ୍ ଓଡ଼ିଶା କ୍ୱାଲିଟୀ ସର୍କଲ୍ ସମାବେଶର ଉଦ୍ଯାପନ ଅବସରରେ ମୁଖ୍ୟ ଅତିଥି ଭାବେ ଯୋଗ ଦେଇ କମ୍ପାନୀର ଅଧ୍ୟକ୍ଷ ଡଃ ତପନ କୁମାର ଚାନ୍ଦ ଏହା କହିଛନ୍ତି । ଉଲ୍ଲେଖଯୋଗ୍ୟ ଯେ ୧୯୯୬ ମସିହା ଠାରୁ ନାଲ୍କୋ ଏହି କ୍ୱାଲିଟି ସର୍କଲ୍ ସମାବେଶର ଆୟୋଜନ କରିଆସୁଛି । ଚଳିତ ବର୍ଷ, ଏହି କାର୍ଯ୍ୟକ୍ରମରେ ସମଗ୍ର ରାଜ୍ୟର ସମୁଦାୟ ୨୨ ଅନୁଷ୍ଠାନରୁ ୨୯ କ୍ୱାଲିଟି ସର୍କଲ୍ ଓ ୮ ଟୋଟାଲ୍ ପ୍ରଡକ୍ଟିଭ୍ ମେଣ୍ଟେନାନ୍ସ (ଟିପିଏମ୍) ସର୍କଲ୍ ଅଂଶଗ୍ରହଣ କରିଥିଲେ । ଏହି ଅବସରରେ, ଡଃ ଚାନ୍ଦ, ନାଲ୍କୋ ଉକôଳ ଗୌରବ ମଧୁସୂଦନ ଦାସ କ୍ୱାଲିଟି ପୁରସ୍କାର ଘୋଷଣା କରିଥିଲେ । କ୍ୱାଲିଟୀ ସର୍କଲ୍ ସମାବେଶର ପରବର୍ତ୍ତୀ ସଂସ୍କରଣ ଅବସରରେ ଉଲ୍ଲେଖନୀୟ ଗୁଣବତ୍ତା ପଦ୍ଧତି ଅନୁସରଣ କରୁଥିବା ଶ୍ରେଷ୍ଠ ଶିଳ୍ପାନୁଷ୍ଠାନକୁ ଏହି ପୁରସ୍କାର ବାବଦରେ ଏକ ଲକ୍ଷ ଟଙ୍କା ଓ ମାନପତ୍ର ପ୍ରଦାନ କରାଯିବ ।\n୧୯୦୫ରେ ମଧୁବାବୁଙ୍କ ଦ୍ୱାରା ପ୍ରତିଷ୍ଠିତ ଉକôଳ ଟ୍ୟାନେରୀ ସମ୍ପର୍କରେ ଉଲ୍ଲେଖ କରି ଡଃ ଚାନ୍ଦ କହିଲେ ଯେ ଓଡ଼ିଶାର ଶିଳ୍ପବିକାଶ ନିମନ୍ତେ ଆଗ୍ରହୀ ମଧୁବାବୁ ଉକôୃଷ୍ଟ ଉତ୍ପାଦନ ଏବଂ ଗୁଣବତ୍ତାର ଏକ ମାଇଲ୍ଖୁଣ୍ଟ ସ୍ଥାପନ କରିଥିଲେ । ଗୁଣବତ୍ତାକୁ ପ୍ରାଥମିକତା ଦେବାକୁ ଯାଇ ସେ ଅନେକ ସମୟରେ କେତେକ ନଗଣ୍ୟ ତ୍ରୁଟି ପାଇଁ ମଧ୍ୟ ଉତ୍ପାଦିତ ଚମଡା ଉତ୍ପାଦକୁ ବହୁ ସଂଖ୍ୟାରେ ନଷ୍ଟ କରିଦେବାର ନଜିର ରହିଛି । ଗୁଣବତ୍ତା ପାଇଁ ଏହି ପ୍ରତିବଦ୍ଧତା ହେତୁ ମଧୁବାବୁ ଆଜି ବି ପ୍ରେରଣାର ଉସô ଭାବେ ପରିଗଣିତ । ଗୁଣବତ୍ତା ପ୍ରତି ଗୁରୁତ୍ୱ ଦେଇ ନାଲ୍କୋ ମଧ୍ୟ ମଧୁବାବୁଙ୍କ ପଦାନୁସରଣ କରିଆସୁଛି ବୋଲି ଡଃ ଚାନ୍ଦ ମତ ବ୍ୟକ୍ତ କରିଥିଲେ ।\nଏହି ସମାବେଶରେ, ସ୍ୱର୍ଣ୍ଣ୍ ପ୍ଲାକ୍ ନାଲ୍କୋ ଆଲୁମିନା ରିଫାଇନେରୀର ଡିସ୍କଭରୀ କ୍ୱାଲିଟି ସର୍କଲ୍କୁ ପ୍ରଦାନ କରାଯାଇଥିବା ବେଳେ ରାଉରକେଲା ଷ୍ଟିଲ୍ ପ୍ଲାଣ୍ଟ୍ର ସି ହକ୍ କ୍ୱାଲିଟି ସର୍କଲ ରନର୍ ଅପ୍ ପୁରସ୍କାର ଓ ରୌପ୍ୟ ପ୍ଲାକ୍ ହାସଲ କରିଥିଲା । ଟିପିଏମ୍ ସର୍କଲ୍ଗୁଡିକ ମଧ୍ୟରେ ଟାଟା ଷ୍ଟିଲ୍, ଯୋଡ଼ାର ଏଲ୍ଆର୍ପି ଏସ୍ଇସି-୦୨ ବିଜେତା ଆଖ୍ୟା ଲାଭ କରିଥିବା ବେଳେ ଜେ.କେ. ପେପର୍ର କ୍ୱାଣ୍ଟମ୍ ରନର୍ ଅପ୍ ଭାବେ ପୁରସ୍କୃତ ହୋଇଥିଲା ।\nଏହି ଅବସରରେ, ଅନ୍ୟମାନଙ୍କ ମଧ୍ୟରେ, ନାଲ୍କୋର ନିଦେ୍ର୍ଦଶକ (ମାନବସମ୍ବଳ) ଶ୍ରୀ ଏସ୍.ସି. ପାଢୀ, ନିଦେ୍ର୍ଦଶିକା (ବାଣିଜ୍ୟ) ଶ୍ରୀମତୀ ସୋମା ମଣ୍ଡଳ ଏବଂ କାର୍ଯ୍ୟନିର୍ବାହୀ ନିଦେ୍ର୍ଦଶକ (ଉତ୍ପାଦନ) ଶ୍ରୀ ଏସ୍.କେ. ରାୟ ପ୍ରମୁଖ ଉଦ୍ବୋଧନ ଦେଇଥିଲେ । ସମାବେଶର ଉଦ୍ଘାଟନ ଅବସରରେ, ନିଦେ୍ର୍ଦଶକ (ପି ଆଣ୍ଡ୍ ଟି) ଶ୍ରୀ ଏନ୍.ଆର୍. ମହାନ୍ତି, ନିଦେ୍ର୍ଦଶକ (ଅର୍ଥ) ଶ୍ରୀ କେ.ସି. ସାମଲ ଏବଂ ନିଦେ୍ର୍ଦଶକ (ଉତ୍ପାଦନ) ଶ୍ରୀ ଭି. ବାଳସୁବ୍ରମଣ୍ୟମ ସମ୍ମାନିତ ଅତିଥି ଭାବେ ଉପସ୍ଥିତ ଥିଲେ । ଟାଟା ମୋଟର୍ସ୍ର ପୂର୍ବତନ ପ୍ରଶିକ୍ଷଣ ମୁଖ୍ୟ ଶ୍ରୀ ଚନେ୍ଦ୍ରଶ୍ୱର ଖାନ ଏବଂ କୁ୍ୟ.ସି.ଏଫ୍.ଆଇ., ହାଇଦ୍ରାବାଦର ଅଭିଜ୍ଞ ପରାମର୍ଶଦାତା ଡଃ ବି.ଏଲ୍. ବାଙ୍ଗ୍ରେ ବିଭିନ୍ନ ପ୍ରତିଯୋଗିତାର ବିଚାରକ ଭାବେ ଯୋଗ ଦେଇଥିଲେ ।
